text: ওয়েস্ট ইন্ডিজ ক্রিকেট দল ১৯৬০-৬১ মৌসুমে ফ্রাঙ্ক ওরেলের অধিনায়কত্বে অস্ট্রেলিয়া গমন করে। ফ্রাঙ্ক ওরেল ও তার প্রতিপক্ষীয় অধিনায়ক রিচি বেনো স্ব-স্ব দলকে আক্রমণধর্মী খেলার জন্যে উৎসাহিত করেন। পাঁচ-টেস্ট নিয়ে গড়া সিরিজের প্রথম টেস্টটি ইতিহাসের প্রথম টাই টেস্ট হিসেবে স্বীকৃতি পায় ও নাটকীয়ভাবে শেষ হয়। ঐ টেস্টটি ইতিহাসের মাত্র দুইটি ঘটনার মধ্যে প্রথম ছিল। তাসত্ত্বেও, ওয়েস্ট ইন্ডিজ দল স্বল্প  ২-১ ব্যবধানে পরাজিত হয়। একটি ড্র ও অপরটি টাই হয়েছিল। দলটি খুব সহজেই শেষ দুই খেলায় জয় পেয়ে ৩-১ ব্যবধানে নিজেদের অনুকূলে নিয়ে আসতে পারতো। চিত্তাকর্ষক সিরিজ উপহার দেয়ায় অস্ট্রেলীয়দের কাছে দলটি বেশ জনপ্রিয়তা লাভ করে। অস্ট্রেলিয়া ত্যাগ করার পূর্বে দলটিকে মেলবোর্নে উন্মুক্ত গাড়ীতে আরোহণের মাধ্যমে ১৭ ফেব্রুয়ারি, ১৯৬১ তারিখে কুচকাওয়াজের আয়োজন করা হয় ও অগণিত দর্শক হর্ষোৎফুল্লে মেতে উঠে।
  
  অধিনায়ক হিসেবে ফ্রাঙ্ক ওরেলের সফলতা ঈর্ষণীয় ছিল। কেননা, তার পূর্বে ওয়েস্ট ইন্ডিজের সকল অধিনায়কই ছিলেন শ্বেতাঙ্গ। ব্যতিক্রম হিসেবে জর্জ হ্যাডলি নিজ দেশে ১৯৪৭-৪৮ মৌসুমে একটি টেস্টে নেতৃত্ব দিয়েছিলেন।
  
  প্রথমবারের মতো অস্ট্রেলিয়ান ব্রডকাস্টিং কর্পোরেশন সিরিজের সবকটি খেলা সরাসরি সম্প্রচার করে। এ সফরকে ঘিরে ২০০০ সালে কর্পোরেশনটি দুই পর্বে ‘ক্যালিপ্সো সামার’ শিরোনামীয় প্রামাণ্যচিত্র প্রচার করেছিল। এতে খেলার উল্লেখযোগ্য অংশ গুরুত্বপূর্ণ খেলোয়াড়দের সাথে বর্তমানের চিন্তাধারার মিশেল ঘটিয়ে পাঁচ ঘণ্টায় ধারণ করা হয়। ২০০৫ সালে তিনটি ডিভিডিতে প্রামাণ্যচিত্রটি প্রকাশ করা হয়।
  
  সফরকারী ওয়েস্ট ইন্ডিয়ান দল 
  সফরকারী দলটিতে - এফএমএম ওরেল (অধিনায়ক), এফসিএম আলেকজান্ডার (সহঃ অধিনায়ক), ডিটি ডিউডনি, এলআর গিবস, ডব্লিউডব্লিউ হল, জেএল হেনড্রিকস, সিসি হান্ট, আরবি কানহাই, পিডি ল্যাশলি, এসএম নার্স, এস রামাদিন, সিডব্লিউ স্মিথ, জিএস সোবার্স, জেএস সলোমন, এএল ভ্যালেন্টাইন, সিডি ওয়াটসন ছিলেন। দলীয় ব্যবস্থাপক জিই গোমেজ তিনটি গুরুত্বহীন আপ কান্ট্রি খেলায় অংশ নিয়েছিলেন। তার সহকারী ডব্লিউএমএম মার্শাল নিজস্ব একমাত্র প্রথম-শ্রেণীর ক্রিকেট খেলা তাসমানিয়ার বিপক্ষে খেলেন।
  
  সংক্ষিপ্ত ফলাফল 
  সকল খেলা:
  খেলা - ২২, জয় - ১০, পরাজয় - ৫, ড্র - ৫, টাই - ২
  
  প্রথম-শ্রেণীর খেলা:
  খেলা - ১৪, জয় - ৪, পরাজয় - ৫, ড্র - ৪, টাই - ১
  
  টেস্ট খেলা:
  খেলা - ৫, জয় - ১, পরাজয় - ২, ড্র - ১, টাই - ১
  
  টেস্ট সিরিজ
  
  ১ম টেস্ট
  
  ২য় টেস্ট
  
  ৩য় টেস্ট
  
  ৪র্থ টেস্ট
  
  ৫ম টেস্ট
  
  তথ্যসূত্র
  
  আরও পড়ুন 
   Wisden Cricketers' Almanack, 1962 edition, "West Indies in Australia, 1960–61"
   An Unforgettable Summer: The 1960-61 Australia-West Indies Series - A 40th Anniversary Tribute, Melbourne Cricket Club Library, 2000
  
  বহিঃসংযোগ 
  CricketArchive
  
  বিষয়শ্রেণী:১৯৬০-এ অস্ট্রেলীয় ক্রিকেট
  বিষয়শ্রেণী:১৯৬০-এ ওয়েস্ট ইন্ডিয়ান ক্রিকেট
  বিষয়শ্রেণী:১৯৬১-এ অস্ট্রেলীয় ক্রিকেট
  বিষয়শ্রেণী:১৯৬১-এ ওয়েস্ট ইন্ডিয়ান ক্রিকেট
  বিষয়শ্রেণী:১৯৪৫-৪৬ থেকে ১৯৬৯-৭০ সময়কালীন অস্ট্রেলীয় ক্রিকেট মৌসুম
  বিষয়শ্রেণী:১৯৬০-৬১ থেকে ১৯৭০ পর্যন্ত আন্তর্জাতিক ক্রিকেট প্রতিযোগিতা
  বিষয়শ্রেণী:ওয়েস্ট ইন্ডিজ ক্রিকেট দলের অস্ট্রেলিয়া সফর
title: ১৯৬০-৬১ ওয়েস্ট ইন্ডিজ ক্রিকেট দলের অস্ট্রেলিয়া সফর